Ohje: Hankintasopimuksen mallipohjaan on merkitty hakasulkein kohdat, joita on vähintään tarkoitus muokata. Yleisohje sopimustekstiin on, että sopimuksen pitää olla tarjouspyynnön mukainen. Dokumenttipohjaa voidaan käyttää yksittäisen työn tai puitesopimuksen pohjana. Asiakirjojen soveltamisjärjestyksessä toisena on urakkaneuvottelun tai aloituskokouksen pöytäkirja riippuen siitä, kumpi sopimus on kyseessä. Dokumenttipohja sisältää ohjekenttiä, joista tämä ohje on esimerkki. Poista lopuksi ohjekentät.

## Tilaaja

Tilaaja:

Yhteyshenkilö:

Osoite:

Puhelin:

Sähköposti:

## Toimittaja

Toimittaja:

Yhteyshenkilö:

Osoite:

Puhelin:

Sähköposti:

Toimituksen sisältö: Kuntotutkimuspalvelut ajalle

[X.X.202X–XX.X.202X] (+ optio yksi vuosi)

## Määritelmä

Ohje: Tähän kohtaan tarkistetaan, mikä on JYSE:n viimeisin versio.

Kuntotutkimuspalveluita koskeva sopimus koostuu hankintapäätöksestä, tästä sopimuksesta, tar­jous­pyyn­töasiakirjoista, JYSE 2014 palvelut (päivitysversio huhtikuu 2022) ja tarjoajan tarjouksesta siltä osin kuin lueteltujen asiakirjojen sisältö ei ole ristiriidassa luettelossa sitä edeltäviin asiakirjoihin nähden.

## Sopimuksen kohde

Sopimuksen kohteena on suorittaa [jätevesi- ja sadevesiviemäreiden kuvaamalla tapahtuvaa kunto­tutkimusta ja viemärin tarkastuskaivojen yleispiirteistä kuntotutkimusta sekä uusien ja saneerattujen viemäreiden vastaanottokuvauksia tilaajan palvelualueella (Kunnon kunnan alue)]. Työ sisältää [valmis­televan työnä tarvittavan viemäreiden puhdistamisen] työselostuksen mukaisesti. Toimittaja vastaa palvelun tuottamisesta, tehtävään asetetuista ajoneuvoista ja työkoneista varusteineen sekä kuljettajista ja muista työntekijöistään, heidän ammattitaidostaan ja työn laadusta sekä työnjohdosta.

Jos toimittaja ei pysty tarjoamaan palveluita sopimuksen mukaisesti, on tilaajalla oikeus tilata palvelu toiselta toimittajalta.

## Sovellettavat yleiset sopimusehdot

Ohje: Tähän kohtaan tarkistetaan, mikä on JYSE:n viimeisin versio. Soveltamisjärjestyksessä toisena on joko urakkaneuvottelun (puitesopimus) tai aloituskokouksen (yksittäinen työ) pöytäkirja.

Asiakirjojen soveltamisjärjestys on seuraava:

1. Sopimus liitteineen
2. [Urakkaneuvottelun / aloituskokouksen] pöytäkirja
3. Tarjouspyyntö liitteineen
4. Julkisten hankintojen yleiset sopimusehdot palveluhankinnoissa (JYSE 2014 PALVELUT, päivitysversio 2022)
5. Tarjous

## Tekniset vaatimukset

Ohje: Tähän kohtaan lisätään tarjouspyynnössä esitetyt kriteerit esimerkiksi kaluston teknisten vaati­muk­sille ja päästöille tai tietojen siirrolle. Kriteereissä voidaan viitata toiseen dokumenttiin, esimerkiksi työsuunnitelmaan.

Käytettävän kaluston vaatimukset työsuunnitelman mukaisesti.

## Kuntotutkimuksen suorittaminen

Ohje: Tähän kohtaan lisätään tarjouspyynnössä esitetyt kriteerit työn suorittamiselle. Kriteereissä voidaan viitata toiseen dokumenttiin, esimerkiksi työsuunnitelmaan.

Kuntotutkimukset suoritetaan tarjouspyynnön työsuunnitelman liitteen X ohjeiden mukaisesti.

## Työn laajuus ja aikataulu

Ohje: Tässä kohdassa kuvataan muut työn laajuuden ja toteutuksen ymmärtämisen kannalta olennaiset tiedot. Esimerkki koskee viemärikuvauksia.

[Kuvausmäärät ovat vuositasolla n. [XX-XX] km. Uutta verkostoa rakennetaan/saneerataan vuositasolla [X]km. Palvelutarvemäärät ovat arvioita eivätkä ole tilaajaa sitovia.

Kuntotutkimus tilataan tehtäviksi arkisin klo 07–16 välisenä aikana.

Kuntotutkimuksen laskutettavan työpäivän pituus tulee olla maksimissaan 7½ tuntia ja minimissään 4 tun­tia, ellei kohde ole hätätyö.

Normaalin työajan ulkopuolella tehtävistä töistä ja kustannuksista sovitaan aina tapauskohtaisesti erikseen. Päivystysvelvoitetta ei ole.

Suurin osa töistä on kuntotutkimusta, joiden toimitusaika on 2 kuukautta. Hätätyöt on aloitettava seu­raa­vana arkipäivänä tilauksesta ja tehtävä yhtäjaksoisesti loppuun. Mikäli toimittaja ei pysty toi­mit­ta­maan palvelua yhdessä sovitussa ajassa, on tilaajalla oikeus tilata palvelu toisaalta.]

## Työturvallisuus

Työselostuksen mukaisesti.

## Hankintamuoto

Hankinnassa noudatetaan lakia vesi- ja energiahuollon, liikenteen ja postipalvelujen alalla toimivien yksiköiden hankinnoista ja käyttöoikeussopimuksista (1398/2016 eli ns. erityisalojen hankintalaki).

## Hinnat

Ohje: Tässä kohdassa esitetään hintojen määräytymistä koskevat vaatimukset. Esimerkissä on kyseessä pitempiaikainen sopimus kuvausten toteuttamisesta. Mikäli hinta määräytyy indeksin pohjalta, kannattaa määrittää, että käytetään n. 3 kk aikaisemman ajankohdan indeksiä.

[Hinta on kiinteä koko sopimusajalle. Yksikköhintoja voidaan muuttaa mahdolliselle optiojaksolle sopi­mus­kauden aikana tapahtunutta kustannustason muutosta vastaavasti. Vertailuperusteena pidetään Tilastokeskuksen kuorma-autoliikenteen kustannusindeksin kokonaisindeksin muutosta (2020=100). Muutos mahdolliselle optiovuodelle [X.X.202X- XX.X.202X] lasketaan tammikuun [202X] ja tammikuun [202X] pistelukujen muutoksesta. Alle 2 %:n muutosta ei huomioida. Lasku voi perustua ainoastaan yksik­köhintaluettelon mukaisiin tuntihintoihin sekä jätteenkäsittelyn tonni- ja kuutiohintoihin. Mitään erilli­siä laskutuslisiä kuten esimerkiksi toimistomaksuja tai punnitusmaksuja ei hyväksytä.

Työkohteessa toteutuneen työajan lisäksi toimittaja saa pääsääntöisesti laskuttaa yhden kalusto­koh­tai­sen matkatunnin työpäivää kohti.]

## Laskutus, maksuehto ja viivästyskorko

Toimittaja pitää tekemistään töistä työohjelman mukaista kuormakirjaa mikä hyväksytetään tilaajalla kuu­kausittain. Laskutus tapahtuu kuukauden lopussa kuitatun kuormakirjan perusteella.

Laskutettavaan yksikköhintaan tulee sisällyttää sähköisen jätteen siirtoasiakirjan laadinta. Jäte­mak­su­jen tulee sisältää jätteenkäsittelylaitoksen käsittely- ja punnitusmaksut sekä jätteiden kuljetus ja purku jätteenkäsittelypaikalla.

Osoite:

Verkkolaskutusosoite:

Tilausviite:

Maksuaika on [14 pv] netto hyväksyttävän laskun saapumisesta.

Viivästyskorko on korkolain mukainen.

## Sopimussakko

Tilaajalla on oikeus periä sakko huomiotta jätetystä virheestä kuvauksissa, jos kuvauksia ei ole to­teu­tettu kuvausohjeen (liite [X]) mukaisesti ja toimittaja ei korjaa virhettä kohtuullisessa ajassa. Sakon suu­ruus 200 €/kpl virheellinen kuvaustulos. Sakko lankeaa, mikäli tuloksista puuttuu kriittinen vika. Tarvit­ta­essa voidaan pyytää ulkopuoliselta taholta riippumaton arvio kuvauksen onnistumisesta.

## Vakuutukset

Ohje: Tässä kohdassa tilaajan tulee arvioida, minkä suuruisia vahinkoja projektista voi syntyä ja edellyttää tarvittaessa myös rakennustyövakuutusta.

.

Toimittajalla tulee olla koko sopimuskauden voimassa oleva sekä henkilö- että aineelliset vahin­ko­ta­paukset kattava yritystoiminnan vastuuvakuutus vähintään miljoonaan euroon (1 M€) saakka. Oikeaksi todistettu kopio vastuuvakuutuksesta tulee luovuttaa tilaajalle viimeistään sopimuksen allekirjoittamisen yhteydessä.

## Vahingonkorvaukset

Sopijapuolten korvausvastuu mahdollisissa vahinkotapauksissa on täysimääräinen poiketen JYSE 16.4 ehdosta.

## Luottamuksellisuus, salassapito ja henkilötietojen käsittely

Ohje: Tähän kohdassa viitataan kunnan tai vesihuoltolaitoksen tietojenluovutus- ja salassapitosopimukseen sekä henkilötietojen käsittelyä koskevaan ohjeistukseen ja sopimukseen. Henkilötietojen käsittelyä koskeva sopimus tarvitaan, jos luovutetaan henkilötietoja. Tällainen voi olla esimerkiksi vedenkulutustieto.

Sopijapuolet ovat velvollisia pitämään salassa toisen sopijapuolen luovuttamat tai muutoin tietoonsa saaneet luottamukselliset tiedot liitteen [X] tietojenluovutus- ja salassapitosopimuksen mukaisesti.

Henkilötietojen käsittelyssä noudatetaan periaatteita, joihin sitoudutaan sopimuksessa henkilötietojen käsittelystä (liite [X]) ja henkilötietojen käsittelyä koskevassa ohjeessa (liite[X]).

## Sopimuskausi

Sopimuskausi alkaa [XX.X.20XX] ja jatkuu [XX.X.20XX] saakka. Sopimusta voidaan jatkaa yhdellä 1 vuoden optiokaudella. Option käytöstä sovitaan erikseen yhdessä toimittajan kanssa loppuvuoden [20XX] aikana.

## Sopimuksen irtisanominen ja purkaminen

Molemmilla sopijapuolilla on oikeus purkaa sopimus päättymään välittömästi toisen sopijapuolen sopi­mus­rikkomuksen vuoksi, ellei korjausta tapahdu kirjallisesta huomautuksesta huolimatta.

Tilaaja voi purkaa sopimuksen jos:

1. toimittaja laiminlyö tilaajavastuulain velvoitteitaan, eikä saata niitä kuntoon viranomaisten hyväk­sy­mällä tavalla annettuun määräaikaan mennessä.
2. toimittaja jättää toimittamatta pyydetyt, yhteiskunnallisia velvoitteita koskevat selvitykset tai lai­min­lyö niiden toimittamiselle asetettuja, kohtuullisia määräaikoja.
3. ajoneuvon liikennelupa ei ole työn edellyttämässä kunnossa.

Tähän sopimukseen liittyvä työtilaus voidaan irtisanoa tai purkaa seuraavalla tavalla:

1. Tilaajalla on oikeus purkaa yksittäinen työtilaus, jos se käyttöönottotarkastuksessa toteaa, että työ­kone ei ominaisuuksiltaan tai varusteiltaan täytä tarjouksessa ilmoitettua eikä puutetta voida kor­jata ennen työhön ryhtymistä tai työntekijän ammattitaito ei ole tarjouksen mukainen.
2. Tämän sopimuksen purkautuessa purkautuvat myös siihen perustuvat työtilaukset, ellei pur­ku­tilanteessa yhteisesti muuta sovita.

## Ylivoimainen este

Ylivoimainen este on sopimuksen solmimisen jälkeen tapahtunut sellainen ennalta arvaamaton seikka, joka ei ollut osapuolten tiedossa sopimushetkellä ja joka estää tai tekee kohtuuttomaksi sopimukseen perustuvien velvoitteiden täyttämisen. Tällaisia ovat mm. tulipalo, luonnonmullistus, liikekannallepano, sota, kapina, takavarikko, muuttuneet uudet lainsäännökset tai viranomaismääräykset, vientilisenssien epääminen, käyttövoiman rajoitukset, valtakunnallinen lakko tai työsulku tai näihin rinnastettava tekijä. Osapuoli ei voi vedota ylivoimaiseen tekijään, ellei hän ole antanut kirjallista ilmoitusta viipymättä siitä tiedon saatuaan ja viimeistään viikon kuluessa sen alkamisesta.

## Sopimuksen siirto

Tätä sopimusta ei saa siirtää kolmannelle sopijapuolelle ilman toisen sopijapuolen kirjallista suos­tu­musta.

## Erimielisyyksien ratkaisupaikka

Ohje: Tähän kohtaan lisätään tilaajan käräjäoikeustieto.

Sopimuksesta johtuvat erimielisyydet pyritään ratkaisemaan ensisijaisesti sopimusosapuolten välisissä neuvotteluissa. Ellei neuvotteluissa löydetä ratkaisua, annetaan erimielisyydet XXXX käräjäoikeuden ratkaistavaksi.

## Sopimuksen voimaantulo ja sopimuskappaleet

Tämä sopimus tulee voimaan, kun sopijapuolet ovat sen allekirjoittaneet.

**LIITTEET**

Tarjouspyyntö liitteineen

JYSE 2014 PALVELUT, päivitysversio huhtikuu 2022

Tarjous

Työsuunnitelma

[Kuvausohje]

[Tietojenluovutus- ja salassapitosopimus]

[Sopimus henkilötietojen käsittelystä]

[Henkilötietojen käsittelyä koskeva ohje]